

Skladno z 52. členom Zakona o stvarnem premoženju države in samoupravnih lokalnih skupnosti (Ur. list RS, št. 11/18) in 19. členom Uredbe o stvarnem premoženju države in samoupravnih lokalnih skupnosti (Ur. list RS, št. 31/18) Mestna občina Velenje, Titov trg 1, Velenje, objavlja

**NAMERO O SKLENITVI NEPOSREDNIH PRODAJNIH POGODB**

**(nepremičnine ID znak parcela 964 1979/4, ID znak parcela 964 1977/10, ID znak parcela 964 1979/3, ID znak parcela 964 1977/8 in ID znak parcela 964 1977/9)**

1. **Opis predmeta neposrednih prodajnih pogodb**

Predmet odsvojitve sta dva sklopa nepremičnin, in sicer:

a) nepremičnini ID znak parcela 1979/4, v izmeri 115 m2 in ID znak parcela 964 1977/10, v izmeri 100 m2 ter ½ nepremičnine ID znak parcela 964 1977/9, v izmeri 19 m2 (kvadratura za ½ celote), ki se prodajajo skupaj kot celota in predstavljajo zaokroženo celoto stanovanjske stavbe na naslovu Šlandrova cesta 3 v Velenju ter

b) nepremičnini ID znak parcela 964 1979/3, v izmeri 66 m2 in ID znak parcela 964 1977/8, v izmeri 22 m2 ter ½ nepremičnine ID znak parcela 964 1977/9, v izmeri 19 m2 (kvadratura za ½ celote), ki se prodajajo skupaj kot celota in predstavljajo zaokroženo celoto stanovanjske stavbe na naslovu Šlandrova cesta 4 v Velenju.

Oba sklopa nepremičnin se prodajata po načelu »videno-kupljeno«, zato morebitne reklamacije po končani prodaji ne bodo upoštevane.

1. **Rok za prejem ponudbe ali izjave o interesu**

Rok za prejem ponudbe ali izjave o interesu je 12. 9. 2018. Ponudba ali izjava o interesu mora biti predložena v pisni obliki, in sicer v zaprti ovojnici na naslov: Mestna občina Velenje, Titov trg 1, 3320 Velenje. Na ovojnici mora biti naveden naziv/ime ponudnika ter vidna oznaka »ponudba/izjava za nakup nepremičnin ob Šlandrovi cesti 3 – sklop a) – ne odpiraj« ali »ponudba/izjava za nakup nepremičnin ob Šlandrovi cesti 4 – sklop b) – ne odpiraj«

1. **Sestavine ponudbe ali izjave o interesu ter rok za sklenitev prodajne pogodbe**

V ponudbi oziroma v izjavi o interesu za nakup mora ponudnik obvezno navesti svoje kontaktne podatke (poleg imena oz. naziva tudi naslov, telefonsko številko in elektronski naslov) ter svojo ponudbeno ceno.

Že prejeta vloga v predmetni zadevi se šteje za izjavo o interesu. V primeru večih ponudb in/ali izjav bo z zainteresiranimi osebami izvedeno še pogajanje o ceni in o drugih pogojih pravnega posla.

Prodajni pogodbi za nepremičnine po posameznih sklopih bosta sklenjeni po preteku najmanj 20 dni od objave te namere na spletni strani Mestne občine Velenje.

1. **Plačilo kupnine**

Kupnino mora kupec plačati v roku 30 dni od sklenitve posamezne prodajne pogodbe. Plačilo kupnine v tem roku je bistvena sestavina posamezne prodajne pogodbe.

1. **Kontaktna oseba in možnost ogleda**

Informacije o stvarnem in pravnem stanju nepremičnin ter informacije o ogledih dobijo interesenti na Mestni občini Velenje, Urad za urejanje prostora, Bojan Lipnik, tel. št. 03 8961 670, vsak ponedeljek, sredo in petek od 9:00 do 11:00 ure, do zaključka te objave. Za ogled se je potrebno dogovoriti.

1. **Ustavitev postopka do sklenitve prodajne pogodbe**

Mestna občina Velenje si pridržuje pravico, da do sklenitve pogodb ustavi ta postopek, pri čemer se, ker za interesente ni nobenih obveznih stroškov, morebitni stroški ne povrnejo nobenemu interesentu.

1. **Drugi pogoji in posebnosti prodajne pogodbe**

Uspeli kupec je dolžan v roku 15 dni po končani prodaji skleniti s prodajalcem prodajno pogodbo.

Vse stroške v zvezi s posamezno prodajno pogodbo (davek na promet nepremičnin, strošek notarske overitve podpisa prodajalca ter zemljiškoknjižnih vpisov) se zaveže poravnati kupec.

Številka zadeve: 465-05-0024/2017-283

 465-05-0083/2017-283

Datum: 17. 8. 2018

Pripravila:

mag. Zdravka Vasiljević Rudonić Bojan KONTIČ, župan

*Objava: na spletni strani Mestne občine Velenje (www.velenje.si/priložnosti/javne objave/namere)*